ગરીબોને પાકું મકાન મળે, ગરીબ દર્દીઓને સારવાર-દવા મળી રહે, ગરીબને વીજળી-પાણી મળે તો એમાં કશું ખોટું નથી. પરંતુ આવા નાગરિકોને પણ સ્વનિર્ભર બનાવવાનું કામ થવું જોઈએ. જે યુવાનો કરી શકે એમ છે. જ્યારે કોઈ નવી ઈન્ડસ્ટ્રીઝનો બાંધકામનો પાયો નાખવામાં આવે છે ત્યારે માત્ર એક ઈમારત જ નથી બનતી, પરંતુ તેની સાથે સાથે બીજા હજારો લોકોને રોજગારી મળવાની તકો પણ ઉભી થાય છે. યુવાનોને પગભર કરવા માટે જુદી જુદી કંપનીઓ અને સરકાર પણ અનેકવિધ પ્રકલ્પ હાથ ધરે છે.